**בנימה אישית**

ל"ג בעומר מזמן פעילויות ונושאים לשיחה אודות נושא האש: חשיבות האש והשימוש בה, תרומתה לאדם לצד הנזקים שהיא גורמת לחי, לצומח ולדומם, אמצעי זהירות והגנה מפני האש, זיהוי ושיום חומרים שונים תוך הבחנה בין חומרים דליקים לחומרים בלתי דליקים, ועוד.

לפניכם לקט דפי מידע, דפי עבודה ותמונות לחג.

כל משוב, הארה, שאלה, בקשה ושיתוף יתקבלו בשמחה.

דוא"ל: [aloncarmit@gmail.com](mailto:aloncarmit@gmail.com)

לחומרים נוספים בקרו באתר האישי שלי:

[www.carmitalon.co.il](http://www.carmitalon.co.il)

בברכה,



בתקופה הקרובה נעסוק בגן בנושא ל"ג בעומר תוך דגש על נושא האש.

נכיר את מנהגי החג כמו – איסוף קרשים, בניית מדורה, בילוי מסביב למדורה, צליית תפוחי אדמה, קישוט ביצים קשות, ועוד.

במקביל נעקוב אחר תכונות האש כאמצעי תבערה הנוטה להתפשט, להבעיר, להמיס, לפורר ואף לכלות חומרים שונים, ולגרום לשינוי בריח, בצבע, בטעם, במרקם ובצורה.

נשוחח על חשיבות האש ותרומתה לאדם בעבר ובהווה - כמקור חום, אור ואנרגיה, כאמצעי לבישול ו/או לאפיה, וכגורם המשפיע על מגוון חומרים, כגון – מזון מן הצומח והחי, נוזלים, בדים, מתכות, זכוכית, עץ, אדמה, אבן, וכ"ו.

בד בבד נעמיק את המודעות לאמצעי זהירות ולכללי הבטיחות על רקע הסכנה והנזק שעלולה האש לגרום לאדם, לבעלי החיים, לצומח ולדומם.

**פעילויות ונושאים לשיחה**

* זיהוי ושיום אמצעים ומכשירים המשמשים להפצת אש, כמו – גפרורים, מצית, מדורה, כיריים, תנורי חימום ומכשירי חשמל אחרים.
* מעקב אחר תרומת האש לאדם בחיי יומיום – כמקור אור וחום, וכאמצעי לחימום ו/או ריכוך מאכלים שונים.
* זיהוי ושיום החומרים מהם עשויים חפצים שונים בסביבה הקרובה תוך מעקב אחר התכונות הייחודיות של כל חומר.
* עריכת ניסוי (על ידי מבוגר!) לצורך תצפית, מעקב והשוואה בין חומרים דליקים, בלתי דליקים ודליקים למחצה.
* בניית המדורה – החומרים המתאימים, חשיבות גידור המדורה באבנים, גיבוש כללי בטיחות וזהירות מאש לצד הכנה מראש של אמצעים לכיבוי אש.
* חשיפה לדיווחים אקטואליים אודות נזקים שנגרמו מאש וכיצד ניתן היה למנוע אותם.

**מילים ומושגים לנושא**

* + - * אש, בוער, מתפשט, מתלקח, דועך, דליק, בלתי דליק, דליק למחצה, נמס, מתפחם, משחיר
      * חושך, חשכה, צאת הכוכבים לעומת אור, מאיר, זוהר
      * להדליק, לכבות, להצית
      * להבות, פחם, עשן, עשן סמיך, גחלים, גיצים, ריח חריף
      * זיהוי ושיום סוגי חומרים: עץ, בד, מתכת, זכוכית, חול, מים, עור, פלסטיק, צמר, נייר, אבן, ספוג, ניילון
      * תכונות חומרים: שקוף – אטום, קשיח – גמיש, שביר – בלתי שביר, קל – כבד, נוזל – מוצק, רך – קשה, דליק – בלתי דליק
      * כוויה, שריפה, דלקה, סכנה, כללי בטיחות, שטח פתוח, שטח בנוי – מאוכלס, מכבי אש, אמצעים לכיבוי אש
      * לחמם, לבשל, חם, קר, פושר

אגרת מידע להורים:

שלום וברכה.

לקראת ל"ג בעומר נעסוק בתקופה הקרובה בנושא האש. נלמד על חשיבות האש ותרומתה לאדם כמקור אור וחום, נשווה בין חומרים דליקים ובלתי דליקים, נדגיש את הנזק והסכנה שבאש ונעמיק את המודעות לכללי הבטיחות והזהירות מאש.

חופשת ל"ג בעומר: ביום ------------, תאריך -----------

לא יתקיימו לימודים בגן.

בברכת חג שמח ומהנה

צוות הגן

























